| **Министерство на земеделието**  **Дирекция “Морско дело и рибарство” – Управляващ орган на ПМДР 2014 - 2020** | **НАРЪЧНИК ПО ПРОГРАМА ЗА МОРСКО ДЕЛО И РИБАРСТВО” 2014 -2020 (ПМДР)** | | **Вариант 2** |
| --- | --- | --- | --- |
| **Глава 4, раздел 2, Приложение**  **4.II.1.13.** | **ПРОЦЕДУРИ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**  **Образец на Списък на предложените за отхвърляне проектни предложения** | **страница:** 1/82 |
| **Одобрен от: Ръководител на Управляващия орган** | | **Дата:**  **Януари 2022** |
|  |  | | **Версия:**  **Януари 2022** |

**Списък на проектните предложения, които не се допускат до техническа и финансова оценка по процедура № BG14MFOP001-4.097, Местна инициативна рибарска група (МИРГ) „НЕСЕБЪР-МЕСЕМВРИЯ“- Мярка 2.2 „Подкрепа за създаване на нови услуги за населението в рибарската територия“ от Стратегията за Водено от общностите местно развитие (ВОМР) на МИРГ „НЕСЕБЪР-МЕСЕМВРИЯ“ по Програмата за морско дело и рибарство 2014-2020 г.**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **2.** | **BG14MFOP001-4.097-0006** | **СДРУЖЕНИЕ ”КВС СОЛЕНА ВОДА“** | „Кайтсърфинг край Несебър 2022“ | След извършване на оценка за административно съответствие и допустимост на проектно предложение № BG14MFOP001-4.097-0006 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (ЗУСЕФСУ), е установено следното:  Проектното предложение не отговаря на Критерий № 3 „Налице са всички изискуеми документи и са попълнени съгласно изискванията, посочени в Условията за кандидатстване по настоящата процедура“, Критерий № 5 „Включените в проекта дейности са допустими за финансиране съгласно изискванията на Условия за кандидатстване по настоящата процедура“ и Критерий № 12 „Предвидените разходи в проектното предложение са допустими съгласно Условията за кандидатстване по настоящата процедура“ от Приложение № 4 „Критерии и методология за оценка на проектните предложения по Процедура за подбор на проекти по Мярка 2.2 Подкрепа за създаване на нови услуги за населението в рибарската територия“ към Условията за кандидатстване по Процедура за подбор на проекти № BG14MFOP001-4.097 МИРГ „НЕСЕБЪР-МЕСЕМВРИЯ“, мярка 2.2 „Подкрепа за създаване на нови услуги за населението в рибарската територия“.  Съгласно чл. 34, ал. 2 от ЗУСЕФСУ: Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че не отстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  Проектно предложение № BG14MFOP001-4.097-0006 с наименование „Кайтсърфинг край Несебър 2022“ предвижда „Разходи за закупуване на кайтсърф оборудване“. Във връзка с точка 24. „Списък на документите, които се подават на етап кандидатстване“ от Условия за кандидатстване, на 23.05.2022 г. е изпратено уведомление, с което е поискана допълнителна информация от кандидата чрез Модул „Комуникация“ в ИСУН 2020. Указан е срок до 02.06.2022 г., в който да бъдат предоставени липсващите документи. Отговор от кандидата е получен на 23.05.2022 г. С писмото за допълнителна информация до кандидата, оценителната комисия е изискала предоставянето на „Детайлна, конкретна и подробна разбивка, както и технически характеристики на активите предвидени за закупуване по бюджетен ред „Разходи за закупуване на машини, съоръжения и оборудване, включително и компютърен софтуер и специализирана техника (до пазарната им стойност) и въвеждането им в експлоатация“, а именно закупуването на кайтсърф оборудване, тъй като съгласно подточка 14.1. „Допустими разходи“ на т. 26 от Условията за кандидатстване по настоящата процедура задължително условие е „Офертите трябва да са независими, съпоставими и конкурентни, да са предоставени от квалифицирани доставчици и следва да съдържат минимум името на оферента, ЕИК/БУЛСТАТ, кратко описание на предложението/характеристика/ функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС. Оферентите, трябва да са вписани в Търговския регистър и регистъра на юридическите лица с нестопанска цел към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство. са задължително изискуеми документи.“  Изисканите допълнителни документи към вече представени оферти от „ПМ СПОРТ“ ЕООД и „ВЕДИАН“ ЕООД не са представени, а отново е приложена същата оферта от „ВЕДИАН“ ЕООД, която съдържа единствено абревиатури на отделните позиции, без да става ясно какъв е вида и характеристиките на оферираните артикули. В допълнение, представената оферта е подписана от лицето Светлозар Грудов, в качеството му на управител. След извършена административна проверка е установено, че на 14.09.2017 г. Светлозар Грудов е прехвърлил всичките си дружествени дялове на друго лице и към датата на издаване на офертата с изх. № 01/31.01.2022 г. от „ВЕДИАН“ ЕООД същият не притежава собственост в капитала на дружеството, както и не е налице правно основание да го представлява.  Със същото писмо от 23.05.2022 г. на кандидата е изискана подробна разбивка по активи, съответстваща на изискванията, посочени в т. 12 от раздел 24 от УК, от която да е видно, какво се включва в ред „Обзавеждане“ на обща стойност 49 359,28 лв. от представената справка за ДМА.“. Изисканият документ също не е представен.  В допълнение, за заявен разход „Подготовка и изпълнение на проекта, и управление на проект до 5 на сто общите допустими разходи по проекта“ не е представен документ съгласно на т. 24. „Списък на документите, които се подават на етап кандидатстване“, т. 21. „Подписан договор с избрания изпълнител с разбивка на разходите по дейности и платежни документи към него за извършени разходи преди подаване на ФК- прикачен в ИСУН 2020“.  Във връзка с гореизложеното, проектното предложение не отговаря на Критерий № 3 „Налице са всички изискуеми документи и са попълнени съгласно изискванията, посочени в Условията за кандидатстване по настоящата процедура“ от Приложение № 4 „Критерии и методология за оценка на проектните предложения по Процедура за подбор на проекти по Мярка 2.2 Подкрепа за създаване на нови услуги за населението в рибарската територия“.  След извършване на административна проверка е установено, че СДРУЖЕНИЕ КВС „СОЛЕНА ВОДА“ е подало и проектно предложение с № BG14MFOP001-4.096-0004 по Процедура за подбор на проекти № BG14MFOP001-4.096 МИРГ „НЕСЕБЪР-МЕСЕМВРИЯ“, Мярка 3.1 “Развитие на нови туристически продукти и атракции”, с наименование „Популяризиране на Кайтсърфинг дестинация Несебър - Месембрия 2023“, като описаните по-долу разходи и дейности се дублират в двете проектни предложения :   |  |  |  | | --- | --- | --- | | **№** | **Проектно предложение № BG14MFOP001-4.096-S2-0002** | **Проектно предложение № BG14MFOP001-4.097-0006** | | 1. | Дейност: Организиране на 1 събитие 2023 с международен гост Кайтсърфинг на стойност 34 668.00, посочена в Раздел 5, Бюджет, бюджетен ред 5.7. | Дейност: Организиране на събитие Кайтборд с международно участие на стойност 34 668.00 лв, посочена в Раздел 5, Бюджет, бюджетен ред 7.3. | | 2. | Дейност: Изработване на стратегия на туристическия продукт кайтсърф край Несебър на стойност 29 900 лв, посочена в Раздел 5, бюджетен ред 5.2. (с оглед на факта, че изготвянето на този документ е за развитие на туристически продукт и включва в себе си основно маркетингови цели и задачи). | Дейност: Изработване на маркетинг план на нов туристическия продукт кайтсърф край Несебър в книжен и дигитален формат на бг на стойност 13 836.00 лв, посочена в Раздел 5, Бюджет, бюджетен ред 7.4. | | 3. | Дейност: Изработване на кайтсръфинг упътващо ръководство на бг и английски на стойност 17 555.00 лв, посочена в Раздел 5, Бюджет, бюджетен ред 5.4. | Дейност: Изработване на „Ръководство за начинаещи по кайтсърфинг - дестинация Несебър-Месембрия 2022 на стойност 21 924.00 лв, посочена в Раздел 5, Бюджет, бюджетен ред 7.5. | | 4. | Дейност: организиране на обучение по кайтсърфинг на стойност 22 100.00 лв, посочена в Раздел 5, Бюджет, бюджетен ред 5.5. | Дейност: Провеждане на обучение - 260 часа на стойност 22 100.00 лв, посочена в Раздел 5, Бюджет, бюджетен ред 7.6. |   С писмо за допълнителна информация от 23.05.2022 г. на кандидата е изискано обяснение във връзка с установените дублирани разходи. От представен отговор на писмо от 23.05.2022 г., става ясно, че кандидатът предвижда изпълнението на дейностите по единият проект през 2022 г, а другият през 2023 г.  Съгласно разписаните текстове в т. 1.5 към подточка 11.1 Критерии за допустимост на кандидатите от УК „Във връзка с разпоредбите на чл. 4, т. 3 от Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията, както и т. 1.6. необходими за получаване на това предимство, в противоречие с целите на европейското право и българското законодателство в областта на рибарството.“.  На основание гореизложеното и с цел недопускане на заобикаляне на праговете съгласно т. 9 от УК „Максималният размер на допустимата безвъзмездна финансова помощ за един проект е 200 000 лева.“, както и избягване на двойно финансиране на един и същ разход по двете проектни предложения, разходите за дейност „Организиране на събитие Кайтборд с международно участие“ на стойност 34 668.00 лв, посочена в Раздел 5, Бюджет, бюджетен ред 7.3. на проектно предложение № BG14MFOP001-4.097-0006, следва да се редуцират, като недопустими и не отговарят на Критерий № 5 „Включените в проекта дейности са допустими за финансиране съгласно изискванията на Условия за кандидатстване по настоящата процедура“ и Критерий № 12 „Предвидените разходи в проектното предложение са допустими съгласно Условията за кандидатстване по настоящата процедура“.  В допълнение, след извършена административна проверка за представени оферти от дружествата „СМАРТВЮ” ЕООД и „НЮ ДЕВЕЛОПМЕНТ СТАЙЛ“ ЕООД е установено неспазване на разписаните правила в т. 14. Категории разходи, допустими за финансиране, подточка 14.1. Допустими разходи „Между кандидата или член на неговия управителен или контролен орган, не трябва да е налице свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК), с оферентите, чиито оферти са приложени към Формуляра за кандидатстване с цел определяне основателността на предложените разходи, с изпълнителите, с които има сключени договори преди подаване на Формуляра за кандидатстване по процедурата, както и с избраните изпълнителите, с които са сключени договори след проведени процедури за избор на изпълнител след сключване на административния договор с Управляващия орган. За целта кандидатът попълва и представя с Формуляра за кандидатстване, при подписване на административен договор за предоставяне на безвъзмездна финансова помощ, при подаване на документи за осъществяване на последващ контрол и при подаване на искане за плащане, Декларация за свързаност по образец (Декларация 10).  Установената свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК) е както следва:  - „СМАРТВЮ” ЕООД – оферент за заявени разходи „Изработване на маркетинг план на нов туристическия продукт кайтсърф край Несебър в книжен и дигитален формат на БГ“ и „Изработване на „Ръководство за начинаещи по кайтсърфинг - дестинация Несебър-Месембрия 2022 / Beginner's guide for kitesurfing -destination Nessebar-Messembria 2022“. Управител и собственик на дружеството „СМАРТВЮ” ЕООД - Бургас е Анатоли Светлозаров Грудов, във втора степен родство по съребрена линия с Димитър Светлозаров Грудов, член на управителния съвет на СДРУЖЕНИЕ КВС „СОЛЕНА ВОДА“, като Анатоли Светлозаров Грудов също е член на сдружението.  Освен това, за същия разход кандидатът е предоставил още една оферта от самоосигуряващо се лице Людмила Панайотова, като офертата не отговаря на УК, тъй като не съдържа изискуеми реквизити - ЕИК/БУЛСТАТ на оферента. В допълнение, след поискана допълнителна информация от кандидата чрез Модул „Комуникация“ в ИСУН 2020 за доказване на изискването за специфичен оборот на оферента, същият не предоставя справка-декларация от Людмила Панайотова.  - „НЮ ДЕВЕЛОПМЕНТ СТАЙЛ“ ЕООД – оферент за „Организиране на събитие Кайтборд с международно участие“. Управител и собственик на дружеството „НЮ ДЕВЕЛОПМЕНТ СТАЙЛ“ ЕООД е Веселина Димитрова Грудова, в първа степен родство по съребрена линия с Димитър Светлозаров Грудов, член на управителния съвет на СДРУЖЕНИЕ КВС „СОЛЕНА ВОДА“.  В резултат на гореизложеното, за разходи „Изработване на маркетинг план на нов туристическия продукт кайтсърф край Несебър в книжен и дигитален формат на БГ“ и „Изработване на „Ръководство за начинаещи по кайтсърфинг - дестинация Несебър-Месембрия 2022 / Beginner's guide for kitesurfing -destination Nessebar-Messembria 2022“ не е изпълнено условието на т.3 от т.24 от УК, а именно „С оглед определяне на произхода на цените на предвидените разходи за закупуване на активи, кандидатът следва да приложи към Формуляра за кандидатстване:  А/ Официален каталог на производител или оторизиран представител или  Б/ Независима оферта.“  В резултат на гореизложеното разходи за „Изработване на маркетинг план на нов туристическия продукт кайтсърф край Несебър в книжен и дигитален формат на БГ“ и „Изработване на „Ръководство за начинаещи по кайтсърфинг - дестинация Несебър-Месембрия 2022 / Beginner's guide for kitesurfing -destination Nessebar-Messembria 2022“ са недопустими за подпомагане и се редуцират.  С редукцията на основите разходи, заложените цели и индикатори в проектното предложение не могат да бъдат изпълнени, с което останалите заложени съпътстващи разходи и дейностите по проекта се явяват нецелесъобразни, а именно:  - „Разходи за публичност и визуализация“;  - „Провеждане на обучение - 260 часа“;  В заключение, проектното предложение не отговаря на Критерий № 5 „Включените в проекта дейности са допустими за финансиране съгласно изискванията на Условия за кандидатстване по настоящата процедура.“ .  Съгласно цитираната по-горе разпоредба на ЗУСЕФСУ, когато след допълнително изискване по установения ред, на задължително изискуеми по процедурата документи и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.  Поради изложените по-горе аргументи, проектно предложение с рег. № BG14MFOP001-4.097-0006 е включено в Списъка на проектните предложения, които не се допускат до етап Техническа и финансова оценка, по настоящата процедура. |

ЗАБЕЛЕЖКА:

Съгласно разпоредбите на чл. 34, ал. 3 от ЗУСЕФСУ, кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура, могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.